ddrg/super_eurlex huggingface dataset:
91/129/ETY: Neuvoston päätös, tehty 28 päivänä tammikuuta 1991, Venezuelan liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä



Virallinen lehti nro L 062 , 08/03/1991 s. 0033 - 0033

Suomenk. erityispainos Alue 11 Nide 16 s. 0221

Ruotsink. erityispainos Alue 11 Nide 16 s. 0221



NEUVOSTON PÄÄTÖS, tehty 28 päivänä tammikuuta 1991, Venezuelan liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä (91/129/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, sekä katsoo, että Venezuela on aloittanut Euroopan talousyhteisön ja muiden tullitariffeja ja kauppaa koskevan yleissopimuksen (GATT) sopimuspuolten kanssa neuvottelut liittyäkseen mainittuun yleissopimukseen, ja yhteisö hyväksyy näiden neuvottelujen tulokset, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta pöytäkirja Venezuelan liittymisestä tullitariffeja ja kauppaa koskevaan yleissopimukseen. Pöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa pöytäkirjan yhteisöä sitovasti. Tehty Brysselissä 28 päivänä tammikuuta 1991. Neuvoston puolesta Puheenjohtaja J.-C. JUNCKER
91/93/ETY: Komission päätös, tehty 11 päivänä helmikuuta 1991, siitä osasta vuotta, jonka aikana Portugali saa lähettää afrikkalaisen hevosruton tartunta-alueeksi katsotulta alueelta tiettyjä hevoseläimiä



Virallinen lehti nro L 050 , 23/02/1991 s. 0027 - 0027

Suomenk. erityispainos Alue 3 Nide 36 s. 0182

Ruotsink. erityispainos Alue 3 Nide 36 s. 0182



KOMISSION PÄÄTÖS, tehty 11 päivänä helmikuuta 1991, siitä osasta vuotta, jonka aikana Portugali saa lähettää afrikkalaisen hevosruton tartunta-alueeksi katsotulta alueelta tiettyjä hevoseläimiä (91/93/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), ja erityisesti sen 5 artiklan 3 kohdan a alakohdan, sekä katsoo, että direktiivin 90/426/ETY 5 artiklan 3 kohdan mukaan jäsenvaltio voi lähettää hevoseläimiä tartunta-alueeksi katsotusta alueensa osasta vain tiettyinä aikoina vuodessa tartuntaa levittävien hyönteisten toiminnasta riippuen, Portugalin viranomaisten suorittamat tieteelliset tutkimukset tartuntaa levittävien hyönteisten maantieteellisestä levinneisyydestä ja populaatiotiheydestä osoittavat, että tartunnanlevittämistoiminnan vuoksi vaarallinen aika on 1 päivän heinäkuuta ja 31 päivän lokakuuta välisenä aikana, tämän vuoksi on mahdollista, että karanteeniaikaan liittyvät vaatimukset huomioon ottaen voidaan määritellä se aika vuodesta, jolloin Portugali voi lähettää tiettyjä hevoseläimiä tartunta-alueeksi katsotusta alueensa osasta, tiettyjen hevoseläinten lähettämisessä Portugalin on noudatettava kaikkia direktiivissä 90/426/ETY ja erityisesti sen 5 artiklan 3 kohdassa määriteltyjä vaatimuksia, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Portugali saa lähettää hevoseläimiä afrikkalaisen hevosruton tartunta-alueeksi katsotusta alueensa osasta 1 päivästä helmikuuta alkaen 30 päivään huhtikuuta asti. 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä helmikuuta 1991. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 42
91/400/EHTY, ETY: Neuvoston ja komission päätös, tehty 25 päivänä helmikuuta 1991, neljännen AKT-ETY-yleissopimuksen tekemisestä



Virallinen lehti nro L 229 , 17/08/1991 s. 0001 - 0002

Suomenk. erityispainos Alue 11 Nide 17 s. 0057

Ruotsink. erityispainos Alue 11 Nide 17 s. 0057



NEUVOSTON JA KOMISSION PÄÄTÖS, tehty 25 päivänä helmikuuta 1991, neljännen AKT ETY-yleissopimuksen tekemisestä (91/400/EHTY, ETY) EUROOPAN YHTEISÖJEN NEUVOSTO, ja EUROOPAN YHTEISÖJEN KOMISSIO, jotka ottavat huomioon Euroopan hiili- ja teräsyhteisön perustamissopimuksen, ottavat huomioon Euroopan talousyhteisön perustamissopimuksen ja erityisesti sen 238 artiklan, ottavat huomioon Euroopan parlamentin puoltavan lausunnon(1), sekä katsovat, että olisi hyväksyttävä Loméssa 15 päivänä joulukuuta 1989 allekirjoitettu neljäs AKT ETY-yleissopimus,OVAT PÄÄTTÄNEET SEURAAVAA: 1 artikla Hyväksytään neljäs AKT ETY-yleissopimus, sen liitteenä olevat pöytäkirjat ja julistukset sekä päätösasiakirjan liitteinä olevat julistukset Euroopan hiili- ja teräsyhteisön ja Euroopan talousyhteisön puolesta. Yleissopimuksen sekä sen liitteinä olevien pöytäkirjojen ja julistusten tekstit samoin kuin päätösasiakirjan teksti ovat tämän päätöksen liitteinä. 2 artikla Neuvoston puheenjohtaja tallettaa Euroopan hiili- ja teräsyhteisön ja Euroopan talousyhteisön puolesta yleissopimuksen 360 artiklassa tarkoitetun ilmoitusasiakirjan. Tehty Brysselissä 25 päivänä helmikuuta 1991 Neuvoston puolesta Puheenjohtaja J.-C. JUNCKER Komission puolesta Puheenjohtaja Jacques DELORS (1) EYVL N:o C 149, 18.6.1990, s. 71
91/252/ETY: Neuvoston päätös, tehty 14 päivänä toukokuuta 1991, yhteisön takuun myöntämisestä Euroopan investointipankille Unkarissa ja Puolassa toteutettaviin hankkeisiin myönnetyistä lainoista aiheutuvien tappioiden varalta koskevan päätöksen 90/62/ETY laajentamisesta koskemaan Tekkoslovakiaa, Bulgariaa ja Romaniaa tt



Virallinen lehti nro L 123 , 18/05/1991 s. 0044 - 0044

Suomenk. erityispainos Alue 1 Nide 2 s. 0137

Ruotsink. erityispainos Alue 1 Nide 2 s. 0137



NEUVOSTON PÄÄTÖS, tehty 14 päivänä toukokuuta 1991, yhteisön takuun myöntämisestä Euroopan investointipankille Unkarissa ja Puolassa toteutettaviin hankkeisiin myönnetyistä lainoista aiheutuvien tappioiden varalta koskevan päätöksen 90/62/ETY laajentamisesta koskemaan T Osekkoslovakiaa, Bulgariaa ja Romaniaa (91/252/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), sekä katsoo, että Eurooppa-neuvosto on kokouksessaan 28 päivänä huhtikuuta 1990 hyväksynyt, että «ryhmä 24:n» puitteissa toteutettua toimintaa laajennetaan muihin Keski- ja Itä-Euroopan maihin, «ryhmä 24:n» ministerit suhtautuivat kokouksessaan 4 päivänä heinäkuuta 1990 myönteisesti komission toimintasuunnitelmaan, jonka mukaan Euroopan investointipankki, jäljempänä «pankki», myöntää lainoja, päätöksen 90/62/ETY () mukaisia rahoitusjärjestelyjä, joilla pankki rahoittaa hankkeita Puolassa ja Unkarissa, on laajennettava koskemaan nimenomaan infrastruktuurin alalla toteutettavia hankkeita T Osekkoslovakiassa, Bulgariassa ja Romaniassa, neuvosto on kehottanut pankkia, joka on tähän suostunut, myöntämään lainoja niihin investointihankkeisiin T Osekkoslovakiassa, Bulgariassa ja Romaniassa, joihin liittyy tässä päätöksessä säädettävä takuu, ja sen vuoksi on tarpeen muuttaa päätöstä 90/62/ETY, ON PÄÄTTÄNYT SEURAAVAA: Ainoa artikla Muutetaan päätöstä 90/62/ETY seuraavasti: 1. Muutetaan kaikki viittaukset Unkariin ja Puolaan viittauksiksi Unkariin, Puolaan, T Osekkoslovakiaan, Bulgariaan ja Romaniaan. 2. Korvataan ilmaisu «kyseiset kaksi valtiota» ilmaisulla «kyseiset viisi valtiota». Tehty Brysselissä 14 päivänä toukokuuta 1991. Neuvoston puolesta Puheenjohtaja J. F. POOS () EYVL N:o C 242, 27.9.1990, s. 15 () EYVL N:o C 72, 18.3.1991 () EYVL N:o L 42, 16.2.1990, s. 68
91/242/ETY: Komission päätös, tehty 19 päivänä huhtikuuta 1991, kansallisten eläinlääkintäviranomaisten arvioinnin toteuttamista koskevista yksityiskohtaisista säännöistä ja yhteisön osallistumisesta rahoitukseen



Virallinen lehti nro L 114 , 07/05/1991 s. 0032 - 0032

Suomenk. erityispainos Alue 3 Nide 37 s. 0121

Ruotsink. erityispainos Alue 3 Nide 37 s. 0121



KOMISSION PÄÄTÖS, tehty 19 päivänä huhtikuuta 1991, kansallisten eläinlääkintäviranomaisten arvioinnin toteuttamista koskevista yksityiskohtaisista säännöistä ja yhteisön osallistumisesta rahoitukseen (91/242/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1) ja erityisesti sen 20 artiklan, sekä katsoo, että yhteisön on toteutettava toimenpiteet, joiden tarkoituksena on luoda sisämarkkinat asteittain 31 päivänä joulukuuta 1992 päättyvän ajanjakson kuluessa, tätä varten yhteisö ryhtyy tarvittaviin teknisiin ja tieteellisiin toimiin yhteisön lainsäädännön kehittämiseksi, käyttöön otettava uusi järjestelmä edellyttää yhteisön eläinlääkintäviranomaisten välisen luottamuksen vahvistamista ja niiden tehokasta toimintaa, neuvosto korostaa sisämarkkinoiden käyttöönoton vuoksi eläinlääkintäalalla toteutettavista toimenpiteistä 15 päivänä lokakuuta 1990 annetussa päätöslauselmassaan(2) edellä tarkoitettuja yhteisön lainsäädännön tulevaa kehittämistä koskevia vaatimuksia, on tärkeää, että yhteisö toteuttaa tässä yhteydessä kansallisten eläinlääkintäviranomaisten keskuudessa toimen, jonka tarkoituksena on arvioida niiden toimintakyky tällä hetkellä käytettävissä olevien voimavarojen ja niille annettavien uusien tehtävien perusteella; tämän toimen toteuttamiseksi komission olisi voitava saada apua sopimuspuolelta, joka sitoutuisi korvausta vastaan toteuttamaan tähän arviointiin liittyvän tutkimuksen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö aloittaa kansallisten eläinlääkintäviranomaisten keskuudessa toimen, jonka avulla arvioidaan niiden voimavarat, välineistö, organisaatio sekä kyky hoitaa tehtäviä ja toimia yhteisön lainsäädännön mukaisesti. 2 artikla Edellä 1 artiklassa määrätyn toimen panee täytäntöön tutkimusvastaava 12 kuukauden kuluessa päivästä, jona komissio ja tutkimusvastaava tekevät sopimuksen. 3 artikla Yhteisö vastaa 1 artiklassa määrätyn toimen kustannuksista 100-prosenttisesti. 4 artikla Tämä päätös on osoitettu kaikille jäsenvaltioille. Tehty Brysselissä 19 päivänä huhtikuuta 1991. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 19 (2) EYVL N:o C 288, 16.11.1990, s. 1
91/276/ETY: Komission päätös, tehty 22 päivänä toukokuuta 1991, luettelosta kolmansista maista, joista jäsenvaltiot sallivat naudansukuisten kotieläinten pakastetun siemennesteen tuonnin tehdyn päätöksen 90/14/ETY muuttamisesta



Virallinen lehti nro L 135 , 30/05/1991 s. 0058 - 0059

Suomenk. erityispainos Alue 3 Nide 37 s. 0203

Ruotsink. erityispainos Alue 3 Nide 37 s. 0203



KOMISSION PÄÄTÖS, tehty 22 päivänä toukokuuta 1991, luettelosta kolmansista maista, joista jäsenvaltiot sallivat naudansukuisten kotieläinten pakastetun siemennesteen tuonnin tehdyn päätöksen 90/14/ETY muuttamisesta (91/276/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1) ja erityisesti sen 8 artiklan, sekä katsoo, että komission päätöksessä 90/14/ETY(2) annetaan luettelo kolmansista maista, joista jäsenvaltiot sallivat naudansukuisten kotieläinten pakastetun siemennesteen tuonnin, komission Israelissa ja Norjassa tekemien tarkastuskäyntien perusteella ja ottaen huomioon terveystilanteen näissä maissa, mainittu luettelo olisi muutettava lisäämällä siihen Israel ja Norja, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 90/14/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä toukokuuta 1991. Komission puolesta Ray MAC SHARRY Komission jäsen (1) EYVL N:o L 194, 22.7.1988, s. 10 (2) EYVL N:o L 8, 11.1.1990, s. 71 LIITE Luettelo kolmansista maista, joista jäsenvaltiot sallivat naudansukuisten kotieläinten pakastetun siemennesteen tuonnin Australia Itävalta Kanada T Osekkoslovakia Suomi Unkari Israel Uusi-Seelanti Norja Puola Romania Ruotsi Sveitsi Amerikan yhdysvallat Jugoslavia
91/277/ETY: Komission päätös, tehty 22 päivänä toukokuuta 1991, naudansukuisten eläinten pakastetun siemennesteen Israelista tuontia koskevista terveyssuojatoimenpiteistä



Virallinen lehti nro L 135 , 30/05/1991 s. 0060 - 0060

Suomenk. erityispainos Alue 3 Nide 37 s. 0205

Ruotsink. erityispainos Alue 3 Nide 37 s. 0205



KOMISSION PÄÄTÖS, tehty 22 päivänä toukokuuta 1991, naudansukuisten eläinten pakastetun siemennesteen Israelista tuontia koskevista terveyssuojatoimenpiteistä (91/277/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1) ja erityisesti sen 10 artiklan, ottaa huomioon luettelosta kolmansista maista, joista jäsenvaltiot sallivat naudansukuisten kotieläinten pakastetun siemennesteen tuonnin 20 päivänä joulukuuta 1989 tehdyn komission päätöksen 90/14/ETY(2), sellaisena kuin se on viimeksi muutettuna päätöksellä 91/276/ETY(3), sekä katsoo, että tilanne Israelissa on yleisesti tyydyttävä siltä osin kuin on kyse tiedonkulun säännöllisyydestä ja nopeudesta, eläintautien ehkäisyä ja valvontaa koskevasta lainsäädännöstä, eläinlääkintähallinnon rakenteesta ja toimivallasta sekä tarttuvien eläintautien valvontatoimenpiteiden järjestämisestä ja soveltamisesta, tämän vuoksi päätöksellä 91/276/ETY Israel lisätään luetteloon kolmansista maista, joista jäsenvaltiot sallivat naudansukuisten kotieläinten pakastetun siemennesteen tuonnin, on syytä ottaa käyttöön eläinten terveyttä ja eläinlääkäritodistuksia koskevia vaatimuksia, jotka vastaavat kyseisen maan eläinten terveydentilaa, Israelissa nykyisin vallitseva tautitilanne edellyttää, että naudansukuisten eläinten pakastetun siemennesteen tuonti Israelista yhteisöön kielletään, tätä päätöstä tarkistetaan eläinten terveydentilan kehityksen perusteella, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot eivät saa sallia naudansukuisten eläinten pakastetun siemennesteen tuontia Israelista. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä toukokuuta 1991. Komission puolesta Ray MAC SHARRY Komission jäsen (1) EYVL N:o L 194, 22.7.1988, s. 10 (2) EYVL N:o L 8, 11.1.1990, s. 71 (3) EYVL N:o L 135, 30.5.1991, s. 58
91/270/ETY: Komission päätös, tehty 14 päivänä toukokuuta 1991, luettelosta kolmansista maista, joista jäsenvaltiot sallivat naudansukuisten kotieläinten alkioiden tuonnin



Virallinen lehti nro L 134 , 29/05/1991 s. 0056 - 0057

Suomenk. erityispainos Alue 3 Nide 37 s. 0199

Ruotsink. erityispainos Alue 3 Nide 37 s. 0199



KOMISSION PÄÄTÖS, tehty 14 päivänä toukokuuta 1991, luettelosta kolmansista maista, joista jäsenvaltiot sallivat naudansukuisten kotieläinten alkioiden tuonnin (91/270/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY(1), sellaisena kuin se on viimeksi muutettuna direktiivillä 90/425/ETY(2), ja erityisesti sen 7 artiklan, sekä katsoo, että direktiivin 89/556/ETY järjestelmä perustuu luettelon laatimiselle kolmansista maista, joista jäsenvaltiot voivat sallia alkioiden tuonnin, tällaisen luettelon laatimiseksi olisi otettava huomioon näiden kolmansien maiden terveystilanne ja nykyiset elävien eläinten ja siemennesteen tuontia koskevat vastaavat luettelot, olisi vielä toteutettava muita alkioiden tuontiin liittyviä yhteisön toimenpiteitä; komissio jatkaa mainittujen toimenpiteiden nopeaa valmistelua, samalla kun noudatetaan luettelon soveltamisesta aiheutuvia rajoituksia, alkioiden tuontiin sovelletaan edelleen terveys- ja eläinlääkärintarkastusta koskevia kansallisia määräyksiä siltä osin, kuin tuontiin ei muutoin jo sovelleta terveyttä koskevia yhteisön toimenpiteitä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Naudansukuisten kotieläinten alkioita saa tuoda ainoastaan tämän päätöksen liitteenä olevassa luettelossa mainituista kolmansista maista. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä toukokuuta 1991. Komission puolesta Ray MAC SHARRY Komission jäsen (1) EYVL N:o L 302, 19.10.1989, s. 1 (2) EYVL N:o L 224, 18.8.1990, s. 29 LIITE Luettelo kolmansista maista, joista jäsenvaltiot sallivat naudansukuisten kotieläinten alkioiden tuonnin Australia Itävalta Kanada Amerikan yhdysvallat Suomi Unkari Israel Norja Uusi-Seelanti Puola Romania Ruotsi Sveitsi T Osekkoslovakia Jugoslavia
91/343/ETY: Komission päätös, tehty 14 päivänä kesäkuuta 1991, päätöksen 89/3/ETY muuttamisesta Santa Catarinan osavaltiosta Brasiliasta tulevan tietynlaisen tuoreen lihan tuontia koskevien terveyssuojatoimenpiteiden osalta



Virallinen lehti nro L 187 , 13/07/1991 s. 0049 - 0049

Suomenk. erityispainos Alue 3 Nide 38 s. 0057

Ruotsink. erityispainos Alue 3 Nide 38 s. 0057



KOMISSION PÄÄTÖS, tehty 14 päivänä kesäkuuta 1991, päätöksen 89/3/ETY muuttamisesta Santa Catarinan osavaltiosta Brasiliasta tulevan tietynlaisen tuoreen lihan tuontia koskevien terveyssuojatoimenpiteiden osalta (91/343/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 91/69/ETY(2), ja erityisesti sen 16 artiklan, sekä katsoo, että terveyttä koskevat edellytykset ja terveystodistukset tuoreen lihan tuonnissa Brasiliasta vahvistetaan komission päätöksessä 86/195/ETY(3), sellaisena kuin se on viimeksi muutettuna päätöksellä 87/455/ETY(4), erityisesti sillä hetkellä Brasiliassa vallinneen suu- ja sorkkatautitilanteen mukaan, tämän tilanteen vuoksi komission päätöksellä 89/3/ETY(5), sellaisena kuin se on viimeksi muutettuna päätöksellä 90/516/ETY(6), vahvistetaan terveyssuojatoimenpiteitä, jotka koskevat tietynlaisen tuoreen lihan tuontia Brasiliasta, viimeinen paikalla maaliskuussa 1991 tehty yhteisön tarkastus osoitti Santa Catarinan osavaltion tilanteessa tapahtuneen huononemista, päätös 89/3/ETY olisi siten muutettava, jotta voidaan keskeyttää naudansukuisten eläinten tuonti Santa Catarinan osavaltiosta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 89/3/ETY 1 artiklassa lueteltuihin Brasilian osavaltioihin Santa Catarinan osavaltio. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä kesäkuuta 1991. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 46, 19.2.1991, s. 37 (3) EYVL N:o L 142, 28.5.1986, s. 51 (4) EYVL N:o L 244, 28.8.1987, s. 38 (5) EYVL N:o L 5, 7.1.1989, s. 32 (6) EYVL N:o L 286, 18.10.1990, s. 40
91/393/ETY: Komission päätös, tehty 30 päivänä heinäkuuta 1991, suojatoimenpiteistä Perussa esiintyvää koleraa vastaan tehdyn päätöksen 91/146/ETY muuttamisesta



Virallinen lehti nro L 209 , 31/07/1991 s. 0042 - 0042

Suomenk. erityispainos Alue 3 Nide 38 s. 0095

Ruotsink. erityispainos Alue 3 Nide 38 s. 0095



KOMISSION PÄÄTÖS, tehty 30 päivänä heinäkuuta 1991, suojatoimenpiteistä Perussa esiintyvää koleraa vastaan tehdyn päätöksen 91/146/ETY muuttamisesta (91/393/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1) ja erityisesti sen 19 artiklan, sekä katsoo, että suojatoimenpiteistä Perussa esiintyvää koleraa vastaan 19 päivänä maaliskuuta 1991 tehdyssä komission päätöksessä 91/146/ETY(2) sallitaan tiettyjen kalastustuote-erien tuonti yhteisön alueelle, jos Perun viranomaiset ovat antaneet niistä asianmukaiset takeet, Perun toimivaltaisten viranomaisten kolerasta vapaaksi julistamassa Concepciónin maakunnassa sijaitsevan "Piscifactorias de Los Andes SA" -yrityksen tuottamien ja viemien taimenten erityistapauksessa nämä asianmukaiset takeet ovat riittävät, olisi kuitenkin määrättävä jokaista yhteisöön vietävää erää koskevasta viranomaisten antamasta todistuksesta siitä, että kyseisessä maakunnassa ei esiinny koleraa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 91/146/ETY 2 artikla seuraavasti: "2 artikla Edellä 1 artiklassa määrättyä kieltoa ei sovelleta 1) Perusta peräisiin oleviin suolaisen veden tuotteiden, lukuun ottamatta kaksikuorisia simpukoita ja pienimuotoisen kalastuksen tuotteita, eriin, joiden mukana on seuraavat merkinnät sisältävä Cerperin (Perun kalastustuotteiden julkinen todistamislaitos) virallinen todistus: - numero ja päivämäärä, - lähetyksen kuvaus ja käsittelyn laatu, - rekisterinumero ja tehtaan hyväksymisnumero, - todistus siitä, että Cerperin virkailijat toteuttavat tehtaassa tehostettuja tarkastuksia, - todistus siitä, että valmistusmenetelmät ovat 21 päivänä helmikuuta 1991 päivätyn Cerperin kiertokirjeen 70-021/91 mukaiset, - Cerperin virallisen edustajan allekirjoitus; 2) "Piscifactorias de Los Andes SA":n tuottamiin kirjolohieriin (Salmo gairdneri), joiden mukana on 1 kohdassa tarkoitetun virallisen todistuksen lisäksi Perun terveysministeriön todistus siitä, ettei Concepciónin maakunnassa ole lähettämispäivänä todettu yhtään koleratapausta." 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 373, 31.12.1990, s. 1 (2) EYVL N:o L 73, 20.3.1991, s. 34